Curs per a oposicions de Policia local | Triangle Acadèmia
Curs per a oposicions de Policia local
Triangle Acadèmia / Cursos per a oposicions / Curs per a oposicions de Policia local
Curs de preparació per a oposicions a Policia Local
Vols ser Policia local? A Triangle Acadèmia t’oferim el Curs per a oposicions de Policia local en format presencial a Mataró.
Triangle Acadèmia té més de 20 anys d’experiència preparant oposicions per a guàrdia urbana. En les classes presencials a Mataró t’ajudarem a afrontar la programació, les unitats didàctiques i el supòsit pràctic de les convocatòries d’oposicions de Policia local.
El curs de Policia Local
Utilitzem un temari propi en el qual es basa la majoria de preguntes de la prova de coneixements. Disposem de material propi de les proves psicotècniques, de cultura general i dossiers d’actualitat. Aquest material té reculls teòrics i molt de material pràctic que permet als alumnes una preparació tutoritzada i associada al propi ritme d’estudi
La funció de la Policia Local
El marc legal determina que tots els municipis de més de 10.000 habitants tenen la potestat, que no l’obligació, de crear un cos de policia local. Actualment, tots els que superen aquesta població tenen policia local i algun altre de més petit, per autorització excepcional del Departament, també. Així, dels 947 municipis que té Catalunya, 213 tenen policia municipal, amb més d’11.000 policies que donen servei directe a una població de més de 5 milions d’habitants, el 73% del total català. S’ha passat de 162 policies locals l’any 1983 a 213 el 2011, amb un increment del 31,48%.
L’àmbit d’actuació de les policies locals és constituït pel territori del seu municipi. Només poden actuar fora del seu àmbit territorial en situacions d’emergència i amb l’autorització prèvia de les autoritats competents, donant compte d’aquestes actuacions al Departament titular de les competències en matèria de seguretat pública.
Cada policia local és un cos únic, sota la direcció superior de l’alcalde o alcaldessa, tot i que el comandament directe l’exerceix el cap del cos que és el comandament policial de major graduació.
Les funcions entre els mossos d’esquadra i la policia local queden delimitades des de l’any 1996 per:
La Policia de la Generalitat és la policia de seguretat de Catalunya a les ordres del Govern de Catalunya.
Les policies locals estan en condicions de contribuir, segons les seves capacitats organitzatives i funcionals, a les finalitats generals del sistema català de seguretat i policia.
Els dos punts anteriors obliguen a una delimitació funcional i de serveis entre els cossos policials presents en el municipi, d’acord amb les competències de les administracions respectives.
Sistemes d’informació mútua i de coordinació policial horitzontal.
La Policia de la Generalitat és la responsable de prestar serveis centrals, bàsics i imprescindibles per al funcionament del conjunt del sistema, i de subministrar a les policies locals el suport logístic que faci possible la integració d’aquestes en el sistema global.
La remuneració d’un policia local en el moment que ingressa és aproximadament de 2500 euros bruts, i el seu horari és rotacional (matí/tarda/nit).
L'oposició a la Policia Local
Els diferents ajuntaments convoquen places de policia local al llarg de l’any. Moltes vegades les convocatòries estan vinculades a places fixes, i d’altres a places interines, però es pot afirmar que en els ajuntaments catalans hi ha més de 500 places anuals convocades.
S’espera des de fa molt de temps, un decret que reguli l’edat de jubilació dels funcionaris de la policia local, això significaria que molts dels actuals efectius amb més de 55 anys podrien acollir-se de forma retroactiva i provocaria un allau de places en els diferents municipis. Caldrà estar molt atent!
L’oposició s’inicia en el moment que es convoquen les bases de l’oposició, en el cas de la policia local, aquestes poden aparèixer en qualsevol moment de l’any. En aquest moment s’indiquen els requisits dels aspirants, el tipus de proves i la resta d’informació que permet conèixer les regles de joc, obrint-se el període de sol·licituds. En alguns casos es publica (orientativament) un calendari de les proves que ens permet ajustar la nostra planificació i preparació
1,65 m els homes i d’1,60 m les dones,
La fase d’oposició consta de proves seqüencials, obligatòries i eliminatòries i són les que segueixen (poden haver-hi variacions segons ajuntaments):
Prova de coneixements: qüestionari segons temari que publiquen els propis ajuntaments del temari. Acostuma a tenir una part general (procediment administratiu, constitucional..) i una part més específica (ordenances, delictes, trànsit, violència de gènere)
Supòsit pràctic. Molts ajuntaments plantegen situacions pròpies de la policia local, on s’avaluen els modus d’actuació dels candidats.
Proves psicotècniques i de personalitat. Pot incloure entrevista valorar adequació psicoprofessional.
Posteriorment el candidat serà assignat com a funcionari en pràctiques on desenvoluparà sota supervisió, tasques pròpies de la Policia Local. Al finalitzar aquest període, el seu superior informarà de forma vinculant favorable o desfavorablement i en cas positiu el candidat passarà a ser funcionari definitivament.
LA CONSTITUCIÓ ESPANYOLA DE 1978. PRINCIPIS FONAMENTALS. DRETS I DEURES FONAMENTALS DELS ESPANYOLS
ORGANITZACIÓ TERRITORIAL DE L’ESTAT. ELS ESTATUTS D’AUTONOMIA: EL SEU SIGNIFICAT. L’ESTATUT D’AUTONOMIA DE CATALUNYA: PRINCIPIS GENERALS
L’ESTATUT D’AUTONOMIA DE CATALUNYA DE 2006: ESTRUCTURA, CONTINGUT ESSENCIAL I PRINCIPIS FONAMENTALS. CONTINGUT DEL TÍTOL PRELIMINAR
EL DRET ADMINISTRATIU. LA SEVA DELIMITACIÓ. DIVISIÓ DE PODERS I PRINCIPI DE LEGALITAT. L’ADMINISTRACIO PÚBLICA
L’ACTE ADMINISTRATIU: CONCEPTE, CLASSES I ELEMENTS DE L’ACTE ADMINISTRATIU
ORDENANCES I REGLAMENTS DE LES ENTITATS LOCALS. CLASSES. PROCEDIMENT D’ELABORACIÓ I APROVACIÓ
EL MUNICIPI: ORGANITZACIÓ I COMPETÈNCIES. ORGANITZACIÓ PRÒPIA DE L’AJUNTAMENT DE MATARÓ: EL REGLAMENT ORGÀNIC MUNICIPAL.
EL MARC LEGAL DE LA SEGURETAT A L’ESTAT: FORCES I COSSOS DE SEGURETAT
LES COMPETÈNCIES DE LA GENERALITAT EN MATÈRIA DE SEGURETAT. EL SISTEMA DE SEGURETAT PÚBLICA DE CATALUNYA
LA LLEI 16/1991 DEL PARLAMENT DE CATALUNYA: LES ESCALES I LES CATEGORIES DE LA POLICIA LOCAL. FUNCIONS DE LA POLICIA LOCAL. RÈGIM DISCIPLINARI DELS POLICIES LOCALS
LA LLEI DE SEGURETAT VIÀRIA. EL REGLAMENT GENERAL DE CIRCULACIÓ. PERMIS DE CONDUIR PER PUNTS
SENYALS DE CIRCULACIÓ: PREEMINÈNCIA. CLASSES DE SENYALS
NORMES GENERALS DE CIRCULACIÓ. ESPECIAL REFERÈNCIA A LA CIRCULACIÓ URBANA
L’ACCIDENT DE TRÀNSIT. ATESTATS PER ACCIDENTS DE TRÀNSIT. ALCOHOLÈMIES: NORMATIVA REGULADORA I PROCEDIMENT
DRET PENAL I DRET PROCESSAL: CONSIDERACIONS SOBRE ELS SEUS PRINCIPIS I NORMES FONAMENTALS. TEXTOS LEGALS BÀSICS
LA INFRACCIÓ PENAL. CONCEPTE. ELS RESPONSABLES CRIMINALS DELS DELICTES. LES CAUSES QUE EXIMEIXEN DE LA RESPONSABILITAT CRIMINAL I LES CIRCUMSTÀNCIES QUE L’ATENUEN O L’AGREUGEN
PRINCIPALS DELICTES CONTRA LES PERSONES, LA LLIBERTAT, LA PROPIETAT I LA SEGURETAT. ELS DELICTES LLEUS
LES DETENCIONS. QUI POT I QUI HA D’EFECTUAR DETENCIONS. QUINES SÓN LES CIRCUMSTÀNCIES QUE PERMETEN O OBLIGUEN A EFECTUAR-LES. FORMA I DURADA DE LES DETENCIONS
L’ESCORCOLL I LA IDENTIFICACIÓ A LA LLEI ORGÀNICA SOBRE PROTECCIÓ DE LA SEGURETAT CIUTADANA 4/2015
ACTUACIONS PER AL MANTENIMENT I EL RESTABLIMENT DE LA SEGURETAT CIUTADANA (LOPSC)
VIOLÈNCIA DOMÈSTICA. VIOLÈNCIA DE GÈNERE
Curs per a oposicions de Policia Local, al centre de Mataró